laion/Wikipedia-Exotic huggingface dataset:
სამაცივრე კონტეინერი

სამაცივრე კონტეინერი ან რიფერი (ინგლ. Refrigerated container) — კონტეინერის მოდელი ან სატრანსპორტო კონტეინერი, რომელიც გამოიყენება ინტერმოდალურ სატვირთო გადაზიდვებში და შეუძლია მალფუჭებადი ტვირთის, როგორიცაა ხილი, ბოსტნეული, ხორცი და სხვა მსგავსი პროდუქტების ხელოვნური გაგრილება და საჭირო შენახვის ტემპერატურის რეჟიმის უზრუნველყოფა.ვინაიდან ასეთ კონტეინერებს აქვთ ჩაშენებული სამაცივრო და გათბობის განყოფილება, ისინი საჭიროებენ ელექტრო კავშირს. გზაზე ტრანსპორტირებისას მისაბმელით ან სარკინიგზო ვაგონით, ისინი შეიძლება დენის წყაროს ღებულობდეს დიზელის გენერატორებიდან, რომლებიც მიმაგრებულია კონტეინერზე. სამაცივრე კონტეინერებს შეუძლიათ აკონტროლონ ტემპერატურა −65 °C-დან (−85 °F) 40 °C-მდე (104 °F). ↑ Refrigerated containers. Reefers (2013-12-30). დაარქივებულია ორიგინალიდან — 2013-12-30. ციტირების თარიღი: 2023-11-20
პალეტი

პალეტი (ინგლ. pallet) ან პადონი (რუს. поддон) — არის ბრტყელი სატრანსპორტი კონსტრუქცია, რომელიც სტაბილურად იჭერს საქონელს ჩანგლიანი დამტვირთველის, ხელის სატვირთველის თუ კრანის მეშვეობით დატვირთვისას. საქონელი სატვირთო კონტეინერში ხშირად მოთავსებულია პალეტებზე, რომელიც დამაგრებულია და შეფუთულია ფირებით. XX საუკუნეში მისი გამოგონების დღიდან, მისმა გამოყენებამ მკვეთრად ჩაანაცვლა შეფუთვის ძველი ფორმები, როგორიცაა ხის ყუთი და ხის ბარელი, რადგან ის კარგად მუშაობს თანამედროვე შეფუთვასთან, როგორიცაა გოფრირებული ყუთები და ინტერმოდალური კონტეინერები, რომლებიც ჩვეულებრივ გამოიყენება ნაყარი გადაზიდვისთვის. გარდა ამისა, პალეტის საყელოები შეიძლება გამოყენებულ იქნას პალეტებზე განთავსებული ნივთების დასაყრდენად და დასაცავად. პალეტები ასევე შეიძლება დამზადდეს პლასტმასის, ლითონის, ქაღალდისა და გადამუშავებული მასალებისგან. Yam, K. L., Encyclopedia of Packaging Technology, John Wiley & Sons, 2009, ISBN 978-0-470-08704-6 პალეტის შესახებ | Toyota & BT ხელის ორკაპა სატვირთველების და ორკაპა სატვირთველების ინტერნეტ მაღაზია. ციტირების თარიღი: 2023-11-20
კონსტანტინე ებანოიძე

კონსტანტინე ებანოიძე (დ. 10 მაისი, 1904, ქუთაისი — გ. 1953)) — ქართველი ინჟინერი. 1930 წელს დაამთავრა საქართველოს პოლიტექნიკური ინსტიტუტის სამშენებლო ფაკულტეტი. 1930–1931 წლებში მუშაობდა ამიერკავკასიის გზატკეცილების სამმართველოში საძიებო პარტიის უფროსად, 1931–1933 წლებში საქართველოს შინაგან საქმეთა კომისარიატის გზების განყოფილებაში მთავარ ინჟინრად, 1933–1936 წლებში დასავლეთ საქართველოს N729 საგზაო უბანზე მთავარ ინჟინრად, 1936–1941 წლებში ხელმძღვანელობდა N730 საგზაო–საექსპლუატაციო უბანს, 1941–1946 წლებში საქართველოს შინაგან საქმეთა სამინისტროს განსაკუთრებულ მშენებლობათა განყოფილებას, 1946–1952 წლებში სსრ კავშირის ნავთობის მრეწველობის სამინისტროს საქართველოს N6 და 1952–1953 წლებში საქართველოს სსრ სოფლის მეურნეობის სამინისტროს სამშენებლო სამმართველოებს, მისი მონაწილეობითა და ხელმძღვანელობით აშენდა N34 (ქობულეთის საზაფხულო), N164 (ქუთაისის, კოპიტნარის), N1536 (საგარეჯოს, ალექსეევკის), N1547 (გუდაუთის, ბომბორას) და N1549 (სოხუმის) აეროდრომები. საქართველოს არქიტექტორთა და მშენებელთა ენციკლოპედია თბ., 2017 გვ.209 კონსტანტინე ებანოიძე — საქართველოს ბიოგრაფიული ლექსიკონი
ივანე ნაკაშიძე

ივანე ალექსანდრეს ძე ნაკაშიძე (დ. 1848 — გ. 1919) — ქართველი თავადი და გენერალ-მაიორი; თავადი ალექსანდრე ნაკაშიძის ვაჟი. წარმოშობით იყო ნაკაშიძეების თავადური საგვარეულოდან; 1867 წლიდან მიავლინეს მეფის კანვოის (ბადრაგის) კავკასიის ესკადრონში. რუსეთ-თურქეთის ომის წლებში, პლევნის აღებისას მეთაურობდა „მფრინავ“ სანიტარულ რაზმს. 1901 წლის 27 აპრილს მიენიჭა პოლკოვნიკის, 1909 წლის 6 მაისს კი გენერალ-მაიორის სამხედრო წოდება. 1914 წლისთვის ირიცხებოდა საარმიო კავალერიაში. მსახურობდა წითელი ჯვრის უწყებაში, იყო წითელი ჯვრის რუსეთის საზოგადოების მთავარი სამმართველოს წევრი, დაჭრილ და დასხიჩრებულ სამხედრო პირთა შემწეობის გაცემის კომისიის წევრი. ყველანაირად ეხმარებოდა ქართველ სტუდენტობას. მისი წყალობით, მრავალმა მათგანმა შემდგომში მიიღო განათლება სანქტ-პეტერბურგის სამხედრო-სამედიცინო აკადემიაში და დაენიშნა სტიპენდია. ქართველ ახალგაზრდობას არაერთხელ საჯაროდ გამოუცხადებია მისთვის თავისი მადლიერება. 1917 წელს გადადგა სამხედრო სამსახურიდან ავადმყოფობის გამო. ივანე ნაკაშიძის გარდაცვალების და დაკრძალვის ადგილი უცნობია. 1877 — წმ. ვლადიმერის IV ხარისხის ორდენი 1911 — წმ. ვლადიმერის III ხარისხის ორდენი 1913 — წმ. სტანისლავის I ხარისხის ორდენი 1917 — წმ. ანას I ხარისხის ორდენი ივანე ნაკაშიძე — საქართველოს ბიოგრაფიული ლექსიკონი mematiane.ge - შექმენი შენი ისტორია Накашидзе Иван Александрович
ზაირა ვადაჭკორია

ზაირა ვადაჭკორია (დ. 9 ივლისი, 1957, ბათუმი) — ქართველი დირიჟორი. 1979 წელს დაამთავრა ბათუმის მუსიკალური სასწავლებელი,1984 წელს ვანო სარაჯიშვილის სახელობის თბილისის სახელმწიფო კონსერვატორია (გუნდის დირიჟორობა). 1996 წელს დააარსა აჭარის ქალთა კამერული გუნდი და ამავე წლიდან არის გუნდის დირიჟორი და სამხატვრო ხელმძღვანელი, რეპერტუარი, ქართული: ი. კეჭაყმაძე „მამაო ჩვენო“, „თავსა უფლად ნურვინ ჰგონებ“, „დაღამდება ტყეში ოდეს“, „ალნი“, „აქედანა და შენამდე“, ი. ბარდანაშვილი „მუსიკალური მომენტი“, „ფსალმები“, „დიმპიტაური“, რ. კაჟილოტი საგუნდო მინიატურა, რ. ხორავა „ჩემო ყველავ“, „მეგრული ნანა“, „სახუმარო“, ჯ. ბეგლარიშვილი "Memori", ო. თაქთაქიშვილი „საჭიდაო“, ტ. დარჩია „ალილო“, „შავჩოხიანო“, „წმინდაო ნინო“, მიღებული აქვს საქართველოს დიპლომები, საპატიო სიგელები (1988, 2001, 2004), მიღებული აქვს საგუნდო მუსიკის საერთაშორისო კონკურსის დიპლომი, მედალი, სიგელი (ვარნა–ბულგარეთი, 1997), საგუნდო მუსიკის საერთაშორისო კონკურსის დიპლომი (ანკარა–თურქეთი, 1998), საერთაშორისო სერტიფიკატის (ჰარვარდის უნივერსიტეტი, 2010), „ენა და კულტურა“ ქუთაისის კონფერენცია, საერთაშორისო სერტიფიკატი (2010). აკადემიური გუნდის დირიჟორი, მუსიკის ხელოვნების დოქტორი. 2012 წელს ზაირა ვადაჭკორიამ დაიცვა დისერტაცია მუსიკის ხელოვნების დოქტორის სამეცნიერო ხარისხის მოსაპოვებლად თემაზე — „იოსებ კეჭაყმაძის საგუნდო ნაწარმოებების ინტერპრეტაციის საკითხისათვის“ და მიენიჭა მუსიკის ხელოვნების დოქტორის სამეცნიერო ხარისხი. 2012 – ღირსების მედალი 2003 – აჭარის ხელოვნების დამსახურებული მოღვაწე ქართული მუსიკის ენციკლოპედიური ლექსიკონი თბ., 2015 გვ.170 ზაირა ვადაჭკორია — საქართველოს ბიოგრაფიული ლექსიკონი
მიხეილ ჯომარჯიძე

მიხეილ გრიგოლის ძე ჯომარჯიძე (დ. 1822 — გ. 1889) — ქართველი სამხედრო პირი, რუსეთის არმიის გენერალ-ლეიტანტი და სამხედრო საბჭოს წევრი. სამხედრო სამსახური დაიწყო 1840 წელს ნიჟნი-ნოვგოროდის დრაგუნთა პოლკში პრაპორშჩიკის ჩინით. 1848 წელს გადაეცა ოქროს ხმალი სიმამაცისთვის. 1853-1857 წლებში იყო ჭარ-ბელაქნის სამხარეო ოლქის უფროსის მოადგილე; 1857-1860 წლებში პერეიასლავის დრაგუნთა პოლკის ერთ-ერთი ათასეულის მეთაური, 1860-1863 წლებში ამავე პოლკის მეთაური, 1863-1868 წლებში სამხრეთ დაღესტნისა და დერბენტის სამხედრო ოლქის უფროსი, აგრეთვე დერბენტის ქალაქის თავი. 1868-1874 წლებში ჯანმრთელობის გაუარესების გამო გადადგა. 1874-1876 წლებში იყო კავკასიის ადგილობრივი ჯარების უფროსი. 1876-1886 წლებში მეთაურობდა კავკასიის არმიის მე-2 კორპუსს. 1886 წლიდან იყო სამხედრო საბჭოს წევრი. მიხეილ ჯომარჯიძე — საქართველოს ბიოგრაფიული ლექსიკონი mematiane.ge - შექმენი შენი ისტორია Джомардидзе Михаил Григорьевич ქართული საბჭოთა ენციკლოპედია, ტ. 11, თბ., 1987. — გვ. 571.
ფრანსისკო პისარო

ფრანსისკო პისარო გონსალესი (ესპ. Francisco Pizarro y González; დ. დაახლ. 1475 — გ. 1541) — ესპანელი ავანტიურისტი, კონკისტადორი, ინკების იმპერიის დამპყრობელი და ქალაქ ლიმას დამაარსებელი. პისარო დაიბადა ქალაქ ტრუხილიოში (ესტრემადურა). დაბადების ზუსტი თარიღი უცნობია, თუმცა ტრადიციულად მას 16 მარტს აღნიშნავენ. ცნობები მის ადრეულ ბიოგრაფიაზეც არ მოიპოვება. პისარომ წერა-კითხვა არ იცოდა, შესაბამისად, შეიძლება დავასკვნათ, რომ მისი განათლებით არავინ დაკავებულა. 1502 წელს ახალი მსოფლიოს ზღაპრული სიმდიდრის ამბებით მოხიბლული პისარო სამხრეთ ამერიკაში გაემგზავრა. 1531 წელს ის უკვე მესამე ექსპედიცაიში მიდის ინკების იმპერიის დასაპყრობად. 1535 წელს მან ინკების დედაქალაქი კუსკო დაიპყრო და ქალაქი ლიმა დააარსა. 1538 წელს პისაროსა და მის თანამებრძოლ ალმაგროს შორის უთანხმოება გაჩნდა ძალაუფლების განაწილებასთან დაკავშირებით. პისარომ სალინასთან ბრძოლაში ალმაგრო დაამარცხა და სიკვდილით დასაჯა იგი. თუმცა მოკლული ალმაგროს შვილმა მის თანამოაზრეებთან ერთად პისაროს წინააღმდეგ შეთქმულება მოაწყო და 1541 წლის 26 ივნისს მოკლა იგი. "Francisco Pizarro". Catholic Encyclopedia. New York: Robert Appleton Company. 1913. "Pizarro, Francisco". Appletons' Cyclopædia of American Biography. 1900. PBS Special: Conquistadors — Pizarro and the conquest of the Incas Francisco Pizarro, a Head of His Time დაარქივებული 2011-08-27 საიტზე Wayback Machine. The Conquest of the Incas by Pizarro - UC Press The European Voyages of Exploration დაარქივებული 2009-07-06 საიტზე Portuguese Web ArchiveCategory:Webarchive template other archives
ვუ

ვუ — ჩინეთში არსებული რეგიონი, რომელიც მდებარეობს ტაის ტბაზე, ჯიანნანში (მდინარე იანცის სამხრეთით). ვუ რეგიონი ისტორიულად იყო უძველესი იანგის პროვინციის ნაწილი სამხრეთ-აღმოსავლეთ ჩინეთში. სახელწოდება "ვუ" მომდინარეობს ამ მხარეში დაფუძნებული რამდენიმე ისტორიული სამეფოს სახელებიდან. პირველი ვუ სახელმწიფო დაარსდა გვიან დასავლეთ ჯოუს დინასტიაში . ოდესღაც ის დასავლეთ ჟოუს დინასტიის ვასალურ სახელმწიფოდ ითვლებოდა, ვუს სახელმწიფო ჩუნციუს პერიოდის ბოლოს გაჩნდა, როგორც მთავარი ძალა ჩინეთის სხვადასხვა სახელმწიფოს შორის. ვუს ისტორიულ სამეფოებს შორის ყველაზე გავლენიანი იყო აღმოსავლეთ ვუს სახელმწიფო, რომელიც არსებობდა სამი სამეფოს პერიოდში. ჰანის დინასტიაში ვუს რეგიონი ძირითადად ექვემდებარებოდა ვუ სარდლობის იურისდიქციას, რომელიც წარმოადგენდა უფრო დიდ იანგის პროვინციას . ვუს სარდლობა მოგვიანებით გადაკეთდა ვუ პრეფექტურად. სუის და ტანგის დინასტიებში, სახელები რამდენჯერმე შეიცვალა ვუ და სუს შორის და საბოლოოდ დაერქვა სუ პრეფექტურა (დღევანდელი სუჯოუ ) 758 წელს. სამხრეთ და ჩრდილოეთ დინასტიების პერიოდში არსებობდა ორი ვუ პრეფექტურა. ჩრდილოეთ დინასტიების ვუ პრეფექტურას ეწოდა იანგის პრეფექტურა (დღევანდელი იანჯოუ ) 589 წელს და დაახლოებით იმავე დროს იანგის პრეფექტურას ეწოდა ჯიანგ პრეფექტურა (დღევანდელი ნანჯინგი). ვუს შტატი დააარსეს ტაიბომ და ჯონგიონგმა, ჯოუს მეფე ტაის პირველმა და მეორე ვაჟმა. მეილი იყო დედაქალაქი. მიმდებარე ტერიტორია ახლა ცნობილია როგორც უსი . სუჭოუ იყო ვუ შტატის დედაქალაქი მეომარი სახელმწიფოების პერიოდში. სუჯოუს ასევე ეძახდნენ ვუჟოუს. ვუს ენაზე და მის დიალექტებზე საუბრობენ ვუს რეგიონში. ქალაქი სუჭოუ მდებარეობს ვუ რეგიონის ძირითად მხარეში და სუჭოუში სალაპარაკო დიალექტი, როგორც წესი, განიხილება, როგორც ყველაზე ტიპიური ვუ ენის დიალექტი. აღმოსავლეთ ვუს შტატის დედაქალაქი სამი სამეფოს პერიოდში იყო ნანკინი, რომლის სახელებია ჯინლინგი, ჯიანიე და ჯიანკანგი.აღმოსავლეთ ჯინის დინასტიაში ნანკინი გახდა ჩინეთის დედაქალაქი, პირველად ჩინეთის იმპერიის დედაქალაქი სამხრეთ ჩინეთში გადავიდა. https://www.britannica.com ↑ 非常2+1亲子游中国--迷失烟雨江浙
შოთა ვადაჭკორია

შოთა იპოლიტეს ძე ვადაჭკორია (დ. 21 თებერვალი, 1928, თბილისი, — გ. 9 დეკემბერი, 2005, იქვე) — ქართველი მწერალი, ჟურნალისტი. 1952 წელს დაამთავრა თბილისის სახელმწიფო უნივერსიტეტის დასავლეთ ევროპისა და ლიტერატურის ფაკულტეტი. 1953 წლიდან მუშაობდა სხვადასხვა გაზეთის („ზარია ვოსტოკა“, „ახალგაზრდა კომუნისტი“, „სახალხო განათლება“, „ლელო“) და ჟურნალ „ჟურნალისტის“ (1993–1995 წლებში მთავარი რედაქტორის მოადგილე) რედაქციებში, ხოლო 1966–2003 წლებში ქართული ენციკლოპედიის მთავარ სამეცნიერო რედაქციაში. 1966–1967 წლებში იყო სიტყვანისა და სამეცნიერო კონტროლის რედაქციის გამგე, 1967–1993 წლებში ენისა და ლიტერატურის რედაქციის გამგე, 1995–2003 წლებში სიტყვანისა და ბიბლიოგრაფიის რედაქციის გამგე. 1953 წლიდან სისტემატურად აქვეყნებდა ლიტერატურულ–კრიტიკულ და პუბლიცისტურ წერილებს, მოთხრობებს. ავტორია მოთხრობათა კრებულისა „პირველი ჩემპიონები“ (1965). 1987 წელს ცალკე წიგნად გამოსცა მოთხრობა „კუპრა”. ავტორია აგრეთვე მოთხრობებისა: „ნოვოკაინი“ (1988), „შურისგება“ (1989) და სხვ. აღსანიშნავია რომანი–დილოგია (I წიგნი „მზის თვალი“, თბ. 1977, II წიგნი „ლოტოსის ფურცლები“, თბ. 1984), რომლებშიც გადმოცემულია სტუდენტობისა და შემოქმედი ინტილიგენციის ყოფა–ცხოვრება. 1988 – საქართველოს სახელმწიფო პრემია (ერთობლივი გამარჯვება) 1984 – საქართველოს კულტურის დამსახურებული მუშაკი ებრაელთა საკითხი და ქართული სინამდვილე (1921–1940) (ავტორი) თბილისი, მემატიანე, 2005 222გვ. კუპრა : მოთხრობა საშ. სასკ. ასაკის ბავშვთათვის (ავტორი) თბილისი, ნაკადული, 1986 111გვ. ლოტოსის ფურცლები : რომანი (ავტორი) თბილისი, მერანი, 1984 445გვ. მზის თვალი : რომანი (ავტორი) თბილისი, საბჭ.საქართველო, 1977 310გვ. ავალიანი ლ., ვადაჭკორია, შოთა // ენციკლოპედია „საქართველო“, ტ. 3, თბ., 2014. — გვ. 130. შოთა ვადაჭკორია — საქართველოს ბიოგრაფიული ლექსიკონი
სასაქონლო ზედნადები

სასაქონლო ზედნადები (ინგლ. Bill of lading) — გადამზიდველის (ან წარმომადგენელის) მიერ გაცემული დოკუმენტი გადაზიდვისთვის ტვირტთვის მიღების დასადასტურებლად. მიუხედავად იმისა, რომ ტერმინი ისტორიულად დაკავშირებულია მხოლოდ საზღვაო გადაზიდვებთან, დღეს ზედნადები შეიძლება გამოყენებულ იქნას ნებისმიერ სახის ტვირთის გადაზიდვისთვის. ზედნადები ერთ-ერთია იმ სამი გადამწყვეტი დოკუმენტიდან, რომელიც გამოიყენება საერთაშორისო ვაჭრობაში, რათა უზრუნველყოს ექსპორტიორების მიერ ანაზღაურების და იმპორტიორების მიერ საქონლის მიღება. დანარჩენი ორი დოკუმენტი არის სადაზღვევო პოლისი და ინვოისი. მაშინ, როდესაც ტვირთის ზედნადები შეთანხმებითაა შესაძლებელი, სადაზღვევო პოლისი და ინვოისი მინიჭებადია. ↑ BILL OF LADING (B/L) Definition & Meaning - Black's Law Dictionary en-US (2012-10-12). ციტირების თარიღი: 2023-11-21 სასაქონლო ზედნადები - Civil ენციკლოპედიური ლექსიკონი. ციტირების თარიღი: 2023-11-21
სამოელ IV (კათოლიკოსი)

სამოელ IV — ქართლის კათოლიკოსი VIII საუკუნის 80-იან წლებში. მისი შეკვეთით მღვდელმა იოანე საბანისძემ, წმინდა აბო თბილელის მეგობარმა, დაწერა „წამებაჲ წმიდისა და ნეტარისა მოწამისა ქრისტესისა ჰაბოჲსი“. მან იოანეს შემდეგი წერილით მიმართა: საქართველოს მართლმადიდებელი ეკლესიის მეთაურები ლომინაძე ბ., ქართული საბჭოთა ენციკლოპედია, ტ. 9, თბ., 1985. — გვ. 20. ილ. აბულაძე., „ძველი ქართული ჰაგიოგრაფიული ლიტერატურის ძეგლები“, წგნ. 1, თბ., 1963. ↑ წამებაჲ წმიდისა და ნეტარისა მოწამისა ქრისტჱსისა ჰაბოჲსი, რომელი იწამა ქართლსა შინა, ქალაქსა ტფილისს, ჴელითა სარკინოზთაჲთა, გამოთქმული იოვანე, ძისა საბანისი. ბრძანებითა ქრისტჱს მიერ სამოელ ქართლისა კათალიკოზისაჲთა. დაარქივებულია ორიგინალიდან — 2023-11-22. ციტირების თარიღი: 2023-11-22.
ბუდაპეშტის გეტო

ბუდაპეშტის გეტო — ნაცისტების მიერ ებრაელებისთვის შემოკავებული ზონა ბუდაპეშტში, უნგრეთი, მეორე მსოფლიო ომის დროს. ზონა რამდენიმე კვარტლისგან შედგებოდა, სადაც უწინ ქალაქის ებრაელთა უბანი იყო გაშენებული მთავარი სინაგოგის ირგვლივ. ზონას გარს შემორტყმული ჰქონდა მაღალი ღობე და ქვის კედელი, რათა მასში კონტრაბანდის შეღწევა შეუძლებელი ყოფილიყო და ასევე ხალხს გამოსვლა არ შეძლებოდა. ნაცისტებმა ბუდაპეშტი 1944 წლის მარტში აიღეს, ხოლო გეტო იმაველი წლის ნოემბერში ჩამოყალიბდა და თითქმის სამი თვე არსებობდა, 1945 წლის 17 იანვარს საბჭოთა არმიის მიერ ბუდაპეშტის განთავისუფლებამდე.
კავკასიძე

საკუთარი სახელი კავკასიძე შეიძლება აღნიშნავდეს ერთ-ერთ შემდეგ პიროვნებათაგანს: ალექსანდრა კავკასიძე — ბიბლიოგრაფი, ფილოლოგი სერგო კავკასიძე — ინჟინერი კავკასიძეები — ფეოდალური საგვარეულო ძველ საქართველოში
ნიკოლოზ V

ნიკოლოზ V — აღმოსავლეთ საქართველოს კათოლიკოს-პატრიარქი დაახლოებით 1542-1547 წლებში. საქართველოს მართლმადიდებელი ეკლესიის მეთაურები ქართული საბჭოთა ენციკლოპედია, ტ. 7, თბ., 1984. — გვ. 433.
საბა I (კათოლიკოსი)

საბა I — ქართლის კათოლიკოსი დაახლოებით V საუკუნის ბოლოს – VI საუკუნის დასაწყისში. ისტორიკოს ჯუანშერ ჯუანშერიანის ცნობით, იგი პირველი ქართველი კათოლიკოსი იყო (მანამდე კათოლიკოსები ბერძნები იყვნენ). საქართველოს მართლმადიდებელი ეკლესიის მეთაურები ქართული საბჭოთა ენციკლოპედია, ტ. 8, თბ., 1984. — გვ. 541.
იზიდ-ბოზიდი (კათოლიკოსი)

იზიდ-ბოზიდი — ქართლის კათოლიკოსი დაახლოებით 683-685 წლებში. საქართველოს მართლმადიდებელი ეკლესიის მეთაურები შატბერდის კრებული X საუკუნისა, ბ. გიგინეიშვილისა და ელ. გიუნაშვილის გამოც., თბ., 1979. საქართველოს მეცნიერებათა ეროვნული აკადემია დაარქივებული 2023-11-22 საიტზე Wayback Machine. mematiane.ge - შექმენი საკუთარი ისტორია ქართლის (მცხეთის) ეპისკოპოსები და კათოლიკოსები
ჩიმაგა I (კათოლიკოსი)

ჩიმაგა I — ქართლის კათოლიკოსი დაახლოებით VI საუკუნის 10-იანი წლების მეორე ნახევრიდან 20-იან წლებამდე. საქართველოს მართლმადიდებელი ეკლესიის მეთაურები კათალიკოს-მამამთავარნი წმ. ვახტანგ გორგასლის შემდეგ საქართველოს ეკლესიის მღვდელმთავართა ერთიანი სია დაარქივებული 2023-11-22 საიტზე Wayback Machine. ქართლის (მცხეთის) ეპისკოპოსები და კათოლიკოსები
ღია სატვირთო მანქანა

ღია სატვირთო მანქანა (ინგლ. Flatbed truck) — სატვირთო ავტომობილის სახეობა, რომელსაც აქვს მთლიანად ბრტყელი ძარა ბორტებისა და გადახურვის გარეშე. ეს საქონლის სწრაფი და მოსახერხებელი დატვირთვის საშუალებას იძლევა. გამოიყენება მძიმე ტვირთის გადასაზიდად, რომელიც არ საჭიროებს დაცვას ამინდის ცვლილებისას, ასევე არასტანდარტული ტვირთვებისთვის, რომელიც მოითხოვს უფრო მეტ სივრცეს. ↑ Member, Roane Transportation Team. (2021-06-12) A Brief History of Flatbed Trucking, Part 1 en-US. ციტირების თარიღი: 2022-06-22
შიო I

შიო I — საქართველოს კათოლიკოს-პატრიარქი 1356-1364 წლებში. საქართველოს მართლმადიდებელი ეკლესიის მეთაურები საქართველოს კათოლიკოს-პატრიარქები mematiane.ge - შექმენი საკუთარი ისტორია
თალალე (კათოლიკოსი)

თალალე — ქართლის კათოლიკოსი VIII საუკუნის 70-იანი წლებში. იხსენიება „მოქცევაჲ ქართლისაჲს“ მატიანეში ცხრა ცოლოსანი კათოლიკოსის შემდეგ. მოვსეს კალანკატვაცის ცნობით, თალალემ ალბანეთის კათოლიკოსის, მიქაელის (708–742) სურვილის წინააღმდეგ ალბანეთის მთავარს, ვარაზოს, მისსავე ბიძაშვილზე - ვარდანეპზე დაწერა ჯვარი, რის გამოც, მიქაელმა თალალე და ახალდაქორწინებულები დაწყევლა. თალალეს მოღვაწეობის ხანაში ქართლის ეკლესია მონოფიზიტობის აღმსარებელი ალბანეთის მოსახლეობაში ქალკედონური მრწამსის (დიოფიზიტობა) დანერგვას ცდილობდა. თალალეს მოქმედება, როგორც ჩანს, ალბანეთის მთავრის ქართლის ეკლესიის გავლენაში მოქცევის სურვილით იყო ნაკარნახევი. საქართველოს მართლმადიდებელი ეკლესიის მეთაურები ენციკლოპედია „საქართველო“, ტ. 3, თბ., 2014. — გვ. 453. თალალე (კათოლიკოსი) — საქართველოს ბიოგრაფიული ლექსიკონი საქართველოს კათოლიკოს-პატრიარქები mematiane.ge - შექმენი საკუთარი ისტორია
ანატოლი კიზირია

ანატოლი კიზირია (დ. 14 ივნისი, 1889, ნოსირი — გ. 9 თებერვალი, 1976) — ქართველი ინჟინერი, მეცნიერი, სოფლის მეურნეობის მუშაკი. 1913 წელს დაამთავრა პეტერბურგის უნივერსიტეტი და 1916 წელს პეტროვსკოე-რაზუმოვსკის სასოფლო-სამეურნეო აკადემია. 1918-1920 და 1923-1936 წლებში მუშაობდა თბილისის მიწათმოქმედების სახალხო კომისარიატში, სენაკის მაზრის რევკომში. 1932-1938 წლებში სასოფლო-სამეურნეო ინსტიტუტში მექანიზაციისა და ელექტროფიკაციის კათედრის გამგედ. 1938-1971 წლებში საქართველოს ზოოვეტერინალური სასწავლო-საკვლევი ინსტიტუტის მექანიზაციისა და ელექტროფიკაციის კათედრის გამგედ. 1973-1976 წლებში საქართველოს სოფლის მეურნეობის მექანიზაციისა და ელექტროფიკაციის ინსტიტუტში კონსულტანტად. 1965 საქართველოს მეცნიერებათა დამსახურებული მოღვაწე ქართული საბჭოთა ენციკლოპედია: ტ. 5 თბ., 1980 გვ. 511-512 ანატოლი კიზირია — საქართველოს ბიოგრაფიული ლექსიკონი
კონან გრეი

კონან ლი გრეი (ინგლ. Conan Lee Gray; დ. 5 დეკემბერი, 1998) — ამერიკელი მომღერალი, სიმღერების ავტორი და ყოფილი იუთუბერი. დაიბადა ლემონ-გროუვში (კალიფორნია), გაიზარდა ჯორჯტაუნში (ტეხასი). მოზარდობაში დაიწყო ვლოგების, სიმღერათა ქავერებისა და საავტორო სიმღერების YouTube-ზე ატვირთვა. 2018 წელს, გრეიმ Republic Records-თან კონტრაქტს მოაწერა ხელი, რომელმაც შემდეგ გამოუშვა მისი სადებიუტო EP — Sunset Season (2018). კომერციულად წარმატებული სიმღერების (მაგ., „Maniac“ და „Heather“) შემცველი სტუდიური ალბომმა Kid Krow (2020) აშშ-ის ბილბორდ 200-ში მეხუთე ადგილი დაიკავა, რამაც მომღერალი წლის ყველაზე წარმატებულ დებიუტანტად აქცია. მისმა მეორე სტუდიურმა ალბომმა Superache (2022) კრიტიკოსების მოწონება მიიღო და აშშ-ში, გაერთიანებულ სამეფოში, ავსტრალიაში, ირლანდიასა და ნიდერლანდებში საუკეთესო ათეულებში მოხვდა. ოფიციალური საიტი ↑ Conan Gray emerges as biggest new artist of 2020 with debut album, Kid Krow en-US (30 მარტი, 2020). დაარქივებულია ორიგინალიდან — 2020-10-09. ციტირების თარიღი: 31 მარტი, 2020
პავსანიასი

პავსანიასი (ძვ. ბერძნ. Παυσανίας, ლათ. Pausanias) — II საუკუნის ბერძენი მწერალი, მოგზაური და გეოგრაფი. ბერძნული ხელოვნების ენციკლოპედიად ითვლება მის მიერ დაწერილი „ელადის აღწერილობა“ 10 წიგნად. ბიოგრაფიული ცნობები პავსანიასის შესახებ მოღწეული არ არის. ვარაუდის დონეზე ამტკიცებენ, რომ იგი ლიდიაში უნდა დაბადებულიყო, რადგან თავის ნაშრომში დიდ ადგილს უთმობს მშობლიური მხარის აღწერას. ავტორის მსჯელობის მიხედვით ნათელი ხდება, რომ თხზულება დაწერილია იმპერატორ მარკუს ავრელიუსის მმართველობის ხანაში. პავსანიასი დიდ მწერალთა რიცხვს არ განეკუთნება. იყო თავისი ეპოქის განათლებული პიროვნება და საუკუნეებს შემოუნახა ბერძნული გენიის მრავალი საოცრება, რომლებსაც II საუკუნეში შენარჩუნებული ჰქონდათ პირვანდელი სახე. მსგავსი ხასიათის ნაშრომი ძველი სამყაროს შესახებ არ არსებობს. „ელადის აღწერილობიდან“ ჩანს, რომ ავტორს ბევრი უმოგზაურია, საკუთარი თვალით უნახავს მრავალი ძეგლი. გამოუყენებია ვრცელი ლიტერატურა. „ელადის აღწერილობაში“ დაფიქსირებულმა ხუროთმოძღვრებისა და ქანდაკების ძეგლებმა ისტორიის ქარტეხილებს ვერ გაუძლეს, მაგრამ კაცობრიობის ხსოვნაში დარჩნენ პავსანიასის წყალობით. პავსანიასის ნაშრომმა შემოინახა ფრაგმენტები იმ ლიტერატურისა, რომლებსაც იგი ეყრდნობოდა. პავსანიასი დაწვრილებით აღწერდა ტაძრებს, საკურთხევლებს, ხუროთმოძღვრულ ნაგებობებს, ქანდაკებებს, სურათებს ურთავდა მსჯელობის ობიექტის შესახებ არსებულ თქმულებებსა და მითებს. პავსანიასის მიერ აღწერილი ღირსშესანიშნაობების დიდი ნაწილი ნანგრევების სახითაა მოღწეული, მრავალი მიწის ქვეშ მოქცეული ძეგლის ადგილმდებარეობის განსაზღვრა „ელადის აღწერილობით“ გახდა შესაძლებელი. პავსანიასის აღწერების სიზუსტე დაადასტურეს არქეოლოგიურმა გათხრებმა. ქავთარია გ., ძველი საბერძნეთი, თბილისის უნივერსიტეტის გამომცემლობა, თბ., 2005. — გვ. 31–32. Pausanias at the Perseus Project: Greek; English (Jones trans. 1918) Description of Greece, Jones translation at Theoi Project Bibliography (in French) Andrew Stewart, One Hundred Greek Sculptors, Their Careers and Extant Works ↑ Library of the World's Best Literature / C. D. Warner — 1897. <a href="https://wikidata.org/wiki/Track:Q952614"></a><a href="https://wikidata.org/wiki/Track:Q19098835"></a> ↑ 2.0 2.1 2.2 Deutsche Nationalbibliothek Record #118592246 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a>
ჯო ლოკი (მსახიობი)

ჯოზეფ (ჯო) უილიამ ლოკი (დ. 24 სექტემბერი, 2003) — ბრიტანელი მსახიობი. ცნობილია მთავარი როლით Netflix-ის თინეიჯერულ სერიალში „გულის გამჩერებელი“ (Heartstopper, 2022–დღემდე), სადაც ის თამაშობს საშუალო სკოლის სტუდენტ ჩარლი სპრინგს. ამ როლის შესრულებისთვისის ნომინირებული იყო საბავშვო და საოჯახო ემის ჯილდოზე საუკეთესო მთავარი როლის შესრულებისათვის. ↑ Williams, K-Ci (22 April 2022). „Netflix's Heartstopper Stars Want Everyone to See 'How Amazing and Beautiful Queerness Is'“. Teen Vogue. დაარქივებულია ორიგინალიდან — 23 April 2022. ციტირების თარიღი: 23 April 2022. ↑ Schneider, Michael (1 November 2022). „Netflix Leads Nomination Tally for First-Ever Children's & Family Emmys“. Variety. ციტირების თარიღი: 1 November 2022.
MESSENGER

MESSENGER (აკრონიმი MErcury Surface, Space ENvironment, GEochemistry and Ranging probe - მერკურის ზედაპირის, სივრცის გარემოს, გეოქიმიისა და გაზომვის ზონდი) — ნასას კოსმოსური ხომალდი, რომელიც გაუშვეს 2004 წლის 2 აგვისტოს, მერკურის მახასიათებლებისა და გარემოს გამოსაკვლევად. მისიის მიზანი მერკურის ზედაპირის ქიმიური შემადგენლობის, გეოლოგიის ისტორიის, მაგნიტური ველის ბუნების, ზედაპირის ზომისა და მდგომარეობის და ა.შ. მახასიათებლების დადგენაა. ეს მისია პირველი ვიზიტი იყო მერკურზე 30 წლის განმავლობაში. მერკურზე ადრე გაშვებული ერთადერთი ზონდი იყო მარინერ-10, რომელმაც საკუთარი მისია 1975 წლის მარტში დაასრულა. მესენჯერს გაუმჯობესებული სკანირების აპარატი აქვს, რომლის კამერებს ზედაპირის თვისებების 18 მ სიახლოვით შეუძლია დაფიქსირება (განსხვავებით მარინერის 1,6 კმ-სა). მესენჯერს ასევე შეეძლება პლანეტის მთელი ზედაპირის გადაღება (მარინერს მხოლოდ მისი ჩაფრენისას განათებული ნახევარსფეროს გადაღება შეეძლო). აკრონიმთან ერთად, მესენჯერი ზონდის სახელად არჩეული იყო რომაულ მითოლოგიაში მერკურის ღმერთების მაცნეს ფუნქციის გამოც. ვიკისაწყობში არის გვერდი თემაზე: MESSENGER ოფიციალური საიტი